google/wiki40b huggingface dataset:
प्राचल

गणित, सांख्यिकी एवं गणितीय विज्ञानों में उस राशि को प्राचल (parameter) कहते हैं जो फलनों एवं चरों को एक उभयनिष्ट (कॉमन) चर की सहायता से परस्पर जोड़ती है। प्राय: t को प्राचल के रूप में प्रयोग किया जाता है। प्राचल के प्रयोग से चरों के सम्बन्ध सरल तरीके से अभिव्यक्त् करने की सुविधा प्राप्त हो जाती है। दूसरे शब्दों में, प्राचल के प्रयोग के बिना राशियों का आपसी सम्बन्ध एक समीकरण की सहायता से बताना बहुत कठिन, असम्भव या जटिल होता है।
ध्यातव्य है कि प्राचल शब्द का प्रयोग अलग-अलग संदर्भों में भिन्न-भिन्न प्रकार से किया जाता है।
डब्ल्यूडब्ल्यूई यूनिवर्सल चैम्पियनशिप

इतिहास

25 जुलाई 2016 को डबल्यूडब्ल्यूई ने यूनिवर्सल चैंपियनशिप का निर्माण किया फिर समर स्लैम में फिन बैलर और सेठ रोलिंस का मुकाबला हुआ जिसमें फिन बैलर डब्ल्यूडब्ल्यूई यूनिवर्सल चैंपियनशिप बने लेकिन फिर अगली रॉ  में उन्होंने चोट के चलते इस चैंपियनशिप को छोड़ दिया

2 अप्रैल 2017 को डब्ल्यूडब्ल्यूई रसोंमेनिया मैं ब्रॉक लेसनर में गोल्डबर्ग को हराकर डब्ल्यूडब्ल्यूई यूनिवर्सल चैंपियनशिप पर कब्जा किया अब ब्रॉक लेसनर का मुकाबला 8 अप्रैल 2018 को रोमन रेंस से होगा

रेसलमेनिया 34

9 अप्रैल 2018 को ब्रॉक लेसनर ने रोमन रेंस को हराकर यूनिवर्सल चैंपियनशिप को अपने साथ बरकरार रखा .लैसनर ने तीन एफ 5 देकर कवर किया लेकिन रोमन ने कवर कर लिया। रिंग के बाहर एनाउंस टेबल पर फिर से लैसनर ने रोमन को एफ 5 मार दिया है। रिंग के अंदर फिर एक सुपलैक्स और एक एफ 5 मारकर फिर कवर किया लेकिन रोमन ने किकआउट कर लिया। रोमन के सिर से खून निकल रहा है। रोमन ने इसके बाद दो स्पीयर मारे लेकिन लैसनर ने किकआउट कर लिया। रोमन को अंतिम में लैसनर ने एफ 5 दिया और चैंपियनशिप डिफेंड कर ली।

ग्रेटेस्ट रॉयल रंबल

27 अप्रैल 2018 को डब्ल्यूडब्ल्यूई ग्रेटेस्ट रॉयल रंबल सऊदी अरबिया में किया गया जिसमें ब्रॉक लेसनर और रोमन रेंस का यूनिवर्सल चैंपियनशिप मैच हुआ. रोमन रेंस ने ब्रॉक लैसनर को स्पीयर दिया और केज की एक साइड टूट गई। ब्रॉक लैसनर का शरीर पहले फ्लोर से टच हुआ और लैसनर टाइटल रिटेन करने में कामयाब रहे। रोमन रेंस को रैसलमेनिया के बाद एक फिर से हार का सामना करना पड़ा।

समरस्लैम 2018

समरस्लैम 2018 में रोमन रेंस और ब्रॉक लेसनर का मुकाबला हुआ इस मैच में रोमन रेंस विजेता हुए रोमन रेंस पहली बार डब्ल्यूडब्ल्यूई यूनिवर्सल चैंपियन बन गए ब्रॉक लेसनर को इस मैच में हराकर|

हेल इन ए सेल 2018

16 सितंबर 2018 को डब्ल्यूडब्ल्यूई हेल इन अ सेल मैच में रोमन रेंस और ब्रॉन स्ट्रोमैन का मुकाबला हुआ इस मैच में ब्राउन स्ट्रोमन ने अपना मनी इन द बैंक कैश करवाया था दोनों के बीच में जबरदस्त मैच हुआ लेकिन बाद में ब्रॉक लेसनर ने आकर दोनों पर हमला कर दिया और इस तरह रोमन रेंस और ब्राउन स्ट्रोमन के मुकाबले का कोई भी नतीजा नहीं निकला|
गुल मोहम्मद खान जोगेज़ाई

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
सबलगढ़

भूगोल

सबलगढ़ की स्थति 26.25°N 77.4°E. पर है। यहां की औसत ऊंचाई है 212 मीटर (695 फीट)।

जनसांख्यिकी

सबलगढ़ की आबादी 40,333 है, जिसमें 53% पुरुष और 47% महिलाएं हैं। सबलगढ़ की औसत साक्षरता दर 68% है, जो राष्ट्रीय औसत 74% से कम है। पुरुष साक्षरता 74% थी जबकि महिला साक्षरता 52% थी। 2011 में मापी गई सबलगढ़ की 14% आबादी छह से कम थी। इसकी अनुसूचित जाति जनसंख्या लगभग 16.6% है, और अनुसूचित जनजाति 8.6% है। 2011 की जनगणना में कुल 7,091 परिवार थे। क्षेत्र की कुल कार्यरत श्रम शक्ति 11,360 बताई गई। इस संख्या में से 10,262 को नियमित मजदूर के रूप में वर्गीकृत किया गया, शेष 1,098 को अनियमित के रूप में वर्गीकृत किया गया।

सबलगढ़ का किला

मुरैना के सबलगढ़ नगर में स्थित यह किला मुरैना से लगभग 60 किलोमीटर की दूरी पर है। मध्यकाल में बना यह किला एक पहाड़ी के शिखर बना हुआ है। इस किले की नींव सबल सिंह गुर्जर ने डाली थी जबकि करौली के महाराजा गोपाल सिंह ने 18वीं शताब्दी में इसे पूरा करवाया था। कुछ समय बाद सिंकदर लोदी ने इस किले को अपने नियंत्रण में ले लिया था लेकिन बाद में करौली के राजा ने मराठों की मदद से इस पर पुन: अधिकार कर लिया। 1795 ईसवीं  में यह फिर से राजा खांडे राव द्वारा ले लिया गया था, जिसका घर वहाँ है। लॉर्ड वेलेजली दौलत राव सिंधिया(1764-1837) अपने शासनकाल में इस किले में रहते थे। किले को 1804 में अंग्रेजी द्वारा जब्त कर लिया गया था। किले के आसपास के क्षेत्र को 1809 में सिंधिया राज्य में जोड़ा गया था। किले के पीछे सिंधिया काल में बना एक बांध है, जहां की सुंदरता देखते ही बनती है।

रेलवे

सबलगढ़ एक संकीर्ण गेज लाइन द्वारा ग्वालियर से जुड़ा हुआ है। इस रेलवे को "ग्वालियर लाइट रेलवे" के नाम से भी जाना जाता है। दो फुट (610 मिमी) की गेज जी.अिल.आर 199.8 किलोमीटर (124.1 मील) लंबी है और मध्य प्रदेश राज्य में ग्वालियर से श्योपुर कलां तक ​​चलती है। यह लाइन महाराजा माधव रोआ (दुसरे) द्वारा शुरू की गई थी और 1909 में पूरी हुई। इसका प्रबंधन भारतीय रेलवे के केंद्रीय रेलवे विभाग द्वारा किया जाता है। यह ग्वालियर, श्योपुर कलां, कैलारस, जौरा आदि से सीधे जुड़ा हुआ है। यूपीए सरकार में सुश्री ममता बनर्जी (पूर्व रेल मंत्री) को 2010 के रेल बजट में कोटा के विस्तार के साथ ग्वालियर-श्योपुर कलां गेज परिवर्तन की घोषणा की गई थी लेकिन आज तक जमीन पर कोई काम नहीं हुआ है। अधिकांश समय यह समाचार पत्र में देखा गया है कि वर्तमान एनडीए सरकार द्वारा इस परियोजना को हटा दिया गया है। स्थानीय या राष्ट्रीय समाचार पत्र में इस दयनीय समाचार को सुनने के लिए हजारों लोगों में गुस्सा और पीड़ा है।

सड़कें

सबलगढ़ राज्य राजमार्गों द्वारा मध्य प्रदेश के कई शहरों से काफी अच्छी तरह से जुड़ा हुआ है। ग्वालियर, मुरैना, श्योपुर कलां, शिवपुरी, जयपुर और दिल्ली आदि के लिए दैनिक बसें उपलब्ध हैं।

हवाई सफ़र

निकटतम हवाई अड्डा ग्वालियर में स्थित है जो सबलगढ़ से लगभग 120 किलोमीटर दूर है। नई दिल्ली और ग्वालियर हवाई अड्डे से कई शहरों के लिए दैनिक उड़ानें उपलब्ध हैं।
सन्धिमन्

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
बाल्यान

बाल्यान एक जाट गोत्र है।
प्रदीप कुमार सिंह

प्रदीप कुमार सिंह दैनिक जागरण, झारखंड के उप ब्यूरो प्रमुख है। इससे पहले वे आठ साल तक ईटीवी से जुड़े रहे। .मूल रूप से बिहार के भोजपुर जिले से ताल्लुक रखने वाले प्रदीप कुमार सिंह का पत्रकारिता के क्षेत्र में पंद्रह वर्षों का अनुभव है। वे प्रभात खबर और गुजरात वैभव को भी अपनी सेवा दे चुके हैं।.
मत्स्य पुराण

संक्षिप्त परिचय

इस पुराण में सात कल्पों का कथन है, नृसिंह वर्णन से शुरु होकर यह चौदह हजार श्लोकों का पुराण है। मनु और मत्स्य के संवाद से शुरु होकर ब्रह्माण्ड का वर्णन ब्रह्मा देवता और असुरों का पैदा होना, मरुद्गणों का प्रादुर्भाव इसके बाद राजा पृथु के राज्य का वर्णन वैवस्त मनु की उत्पत्ति व्रत और उपवासों के साथ मार्तण्डशयन व्रत द्वीप और लोकों का वर्णन देव मन्दिर निर्माण प्रासाद निर्माण आदि का वर्णन है। इस पुराण के अनुसार मत्स्य (मछ्ली) के अवतार में भगवान विष्णु ने एक ऋषि को सब प्रकार के जीव-जन्तु एकत्रित करने के लिये कहा और पृथ्वी जब जल में डूब रही थी, तब मत्स्य अवतार में भगवान ने उस ऋषि की नांव की रक्षा की थी। इसके पश्चात ब्रह्मा ने पुनः जीवन का निर्माण किया। एक दूसरी मान्यता के अनुसार एक राक्षस ने जब वेदों को चुरा कर सागर में छुपा दिया, तब भगवान विष्णु ने मत्स्य रूप धारण करके वेदों को प्राप्त किया और उन्हें पुनः स्थापित किया।
शङ्कराचार्य

शंकराचार्य अद्वैत वेदान्त के महान पण्डित थे।
हरक्यूलिस का टावर

निर्माण और इतिहास

हरक्यूलिस के टावर के बारे में कहा जाता है कि यह दूसरी सदी ईसवीं में भी मौजूद था या शायद इसका पुनर्निर्माण त्राजन के तहत एक ऐसी निर्माण योजना के अंतरगत जो कि शायद फ़ोनिशिया से प्रेरित थी। इसके बारे में अंदाज़ा लगाया गया है कि यह सकंदरिया के प्रकाश स्तंभ पर आधारित है।
लैकोलिथ

लैकोलिथ अन्तर्वेधी आग्नेय शैलों द्वारा निर्मित संरचना है जो मैग्मा के ऊपर उठ कर दो क्षैतिज चट्टानी संस्तरों के बीच गुंबदाकार आकृति में जमा होने से निर्मित होती है।
पृथ्वी के भीतरी हिस्से से ऊपर उठता मैग्मा जब दो चट्टानी संस्तरों (परतों) के बीच क्षैतिज रूप से फैलता है, अर्थात ऊपर वाली परत को भेद कर बाहर आने की स्थिति में नहीं होता बल्कि अंदर-अंदर परतों के बीच फैलने लगता है तो इस तरह की संरचनाओं का जन्म होता है जिन्हें अंतर्वेधी आग्नेय शैल संरचना कहा जाता है। लैकोलिथ इसी का एक प्रकार है, यह तब निर्मित होता है जब ऊपरी परत निचली की तुलना में कम मजबूत हो और दोनों परतों के बीच में जमा हो रहा मैग्मा ऊपर की परत को ऊपर की ओर उठा दे तथा एक गुंबद की आकृति में जमा हो। इसके विपरीत सिल नामक संरचना में मैग्मा दोनों परतों के बीच अपने पूरे विस्तार लगभग एक समान मोटाई की एक नई परत के रूप में जमा होता है। लैकोलिथ से ठीक विपरीत संरचना लोपोलिथ की होती है जिसमें निचली परत कमज़ोर होने के कारण मैग्मा की परत एक तश्तरीनुमा आकृति बनाते हुए जमा होता है।
कुछ दशाओं में लैकोलिथ, बैथोलिथ का ही छोटा रूप हो सकता है और कभी-कभी एक बड़े बैथोलिथ के ऊपरी भाग में छोटे लैकोलिथ पाए जा सकते हैं।
मारहरा

मारहरा जिला एटा के अन्तर्गत आता एक ब्लॉक है। इसमें कुछ गाँव भी हैं। जो नगला सिलौनी, जिसे गहराना के नाम से भी जाना जाता है। जिसके बाद सिलौनी और बाग का नगला भी एक गांव है। क्योंकि इस गांव के आस-पास आम व अमरूद के अधिकतर बाग यानि पेड़ हैं, इसलिए इसे बाग का नगला कहा जाता है।

मारहरा के बारे में

मारहरा या मारहरा शरीफ के रूप में जाना जाता है यह दुनिया भर से मुसलमानों के लिए प्रसिद्ध धार्मिक स्थल है। यहां मुसलमानों के पैगम्बर मोहम्मद साहब के वंशजों की समाधि स्थल हैं और यहां पर उन की बहुत की चीज भी है जो प्रत्येक उर्स पर प्रदर्शित की जाती है,और मुस्लिम मान्यताओं के अनुसार कहा जाता है के यहां सात कूतुब की मजार एक साथ है है जो विश्व में और कहीं नहीं है, यहां से श्रद्धा रखने वाले श्रद्धालु बरकाती केहलाते है, मारहरा भी अपने स्वादिष्ट आम के लिए मशहूर है। मोहल्लाह कम्बोह यहाँ का सबसे बड़ा मोहल्लाह है।

जनसांख्या

सन् २०११ की जनसांख्या के अनुसार मारहरा की कुल जनसांख्या ४७,७७२ है। जिस्में से ५३% पुरुष् हैं और ४७% महिलायें हैं। मारहरा की एक औसत साक्षरता दर ६३% है।
चोयु

नामार्थ

तिब्बती भाषा में "चो ओयु" का अर्थ "नीले (फ़िरोज़ी) रंग की देवी" होता है।
लीची

इतिहास

चीन के अति प्राचीन काल में तंग वंश के राजा ज़ुआंग ज़ाँग का प्रिय फल था। राजा के पास वह पुष द्रुतगामी अश्वों द्वारा पहुंचाया जाता था, क्योंकि वह केवल दक्षिण चीन के प्रांत में ही उगता था।
लीची को पश्चिम में पियरे सोन्नेरैट द्वारा प्रथम वर्णित किया गया था (1748-1814) के बीच, उनकी दक्षिण चीन की यात्रा से वापसी के बाद।
सन 1764 में इसे रियूनियन द्वीप में जोसेफ फ्रैंकोइस द पाल्मा द्वारा लाया गया और बाद में यह मैडागास्कर में आयी और वह इसका का मुख्य उत्पादक बन गया।

खेती और प्रयोग

दक्षिण चीन में यह बहुतायत में उगायीं जातीं हैं, इसके साथ ही दक्षिण-पूर्व एशिया खासकर थाईलैंड, लाऔस, कम्बोडिय वियतनाम बांग्लादेश, पाकिस्तान, भारत, दक्षिणी जापान, ताईवान में। और अब तो यह कैलिफ़ोर्निया, हवाई और फ्लोरिडा में भी उगायी जाने लगी है। 
देहरादून में कुछ बहुत से स्वादिष्ट फलों की खेती होती है। इनमें प्रमुख है- लीची। लीची की खेती देहरादून में १८९० से ही प्रचलित है। हालांकि शुरुआत में लीची की खेती यहां के लोगों में उतनी लोकप्रिय नहीं थी। पर १९४० के बाद इसकी लोकप्रियता जोर पकड़ने लगी। इसके बाद तो देहरादून के हर बगीचे में कम से कम दर्जन भर लीची के पेड़ तो होते ही थे। १९७० के करीब देहरादून लीची का प्रमुख उत्पादक बन गया। देहरादून के विकास नगर, नारायणपुर, वसंत विहार, रायपुर, कालूगढ़, राजपुर रोड और डालनवाला क्षेत्र में लगभग ६५०० हेक्टेयर भूमि पर इस स्वादिष्ट फल की खेती होती है। लेकिन अब लीची की खेती में भारी कमी आई है। अब लीची की खेती सिर्फ ३०७० हेक्टेयर भमि पर ही होती है। 
लीची वियतनाम, चीनी और दक्षिण एशियाई बाजारों में ताज़ी बिकतीं हैं और विश्व भर के सुपरमार्किटों में भी। इसके प्रशीतन में रखने पर भी इसका स्वाद नहीं बदलता है, हां रंग कुछ भूरेपन पर आ जाता है।
नेपाली व्यंजन

नेपाली व्यंजन का तात्पर्य उन विशेष खाद्य पदार्थों से है जो नेपाली लोग आहार के रूप में प्रयोग करते हैं। नेपाली वे लोग हैं जो नेपाल, भारत के उत्तर पूर्वी राज्यों तथा पश्चिम बंगाल आदि स्थानों के निवासी हैं। संस्कृति, परंपरा और भौगोलिक विभिन्नता के चलते उनके खाद्य पदार्थ भी उसी हिसाब से अलग पाए जाते हैं। जैसे कि पहाड़ों में रहने वाले नेपाली और मैदान के निवासी में भी भोजनों में अन्तर पाए जाता है। उनके खाद्यों में विशेषतया दाल, भात, तरकारी और चटनी (अचार) दैनिक आहार हैं। मैदानी इलाकों में रहने वाले लोग रोटी और भात दोनों का भोजन करते हैं।
राजकुमारी अमृत कौर

परिचय

राजकुमारी अमृत कौर का जन्म २ फ़रवरी १८८९ को उत्तर प्रदेश राज्य के लखनऊ नगर में हुआ था। इनकी उच्च शिक्षा इंग्लैंड में हुई। ऑक्सफोर्ड विश्वविद्यालय से एम. ए. पास करने के उपरांत वह भारत वापस लौटीं।
१९४५ में यूनेस्को की बैठकों में सम्मिलित होने के लिए जो भारतीय प्रतिनिधि दल लंदन गया था, राजकुमारी अमृत कौर उसकी उपनेत्री थी। १९४६ में जब यह प्रतिनिधिमंडल यूनेस्को की सभाओं में भाग लेने के लिए पेरिस गया, तब भी वे इसकी उपनेत्री (डिप्टी लीडर) थीं। १९४८ और १९४९ में वह 'आल इंडिया कॉन्फ्रेंस ऑफ सोशल वर्क' की अध्यक्षता रहीं। १९५० ई. में वह वर्ल्ड हेल्थ असेंबली की अध्यक्षा निर्वाचित हुई।
१९४७ से १९५७ ई. तक वह भारत सरकार में स्वास्थ्य मंत्री रहीं। १९५७ ई. में नई दिल्ली में उन्नीसवीं इंटरनेशनल रेडक्रास कॉन्फ्रेंस राजकुमारी अमृत कौर की अध्यक्षता में हुई। १९५० ई. से १९६४ ई. तक वह लीग ऑफ रेडक्रास सोसाइटीज की सहायक अध्यक्ष रहीं। वह १९४८ ई. से १९६४ तक सेंट जॉन एमबुलेंस ब्रिगेड की चीफ कमिशनर तथा इंडियन कौंसिल ऑफ चाइल्ड वेलफेयर की मुख्य अधिकारिणी रहीं। साथ ही वह आल इंडिया इंस्टीट्यूट ऑव मेडिकल साइंस की अध्यक्षा भी रहीं।
राजकुमारी को खेलों से बड़ा प्रेम था। नेशनल स्पोर्ट्स क्लब ऑव इंडिया की स्थापना इन्होंने की थी और इस क्लब की वह अध्यक्षा शुरु से रहीं। उनको टेनिस खेलने का बड़ा शौक था। कई बार टेनिस चैंपियनशिप उनको मिली।
वे ट्यूबरक्यूलोसिस एसोसियेशन ऑव इंडिया तथा हिंद कुष्ट निवारण संघ की आरंभ से अध्यक्षता रही थीं। वे गांधी स्मारक निधि और जलियानवाला बाग नेशनल मेमोरियल ट्रस्ट की ट्रस्टी, कौंसिल ऑव साइंटिफिक तथा इंडस्ट्रियल रिसर्च की गवनिंग बाडी की सदस्या, तथा दिल्ली म्यूजिक सोसाइटी की अध्यक्षा थीं।
राजकुमारी एक प्रसिद्ध विदुषी महिला थीं। उन्हें दिल्ली विश्वविद्यालय, स्मिथ कालेज, वेस्टर्न कालेज, मेकमरे कालेज आदि से डाक्ट्रेट मिली थी। उन्हें फूलों से तथा बच्चों से बड़ा प्रेम था। वे बिल्कुल शाकाहारी थीं और सादगी से जीवन व्यतीत करती थीं। बाइबिल के अतिरिक्त वे रामायण और गीता को भी प्रतिदिन पढ़ने से उन्हें शांति मिलती थी।
उनकी मृत्यु २ अक्टूबर १९६४ को दिल्ली में हुई। उनकी इच्छा के अनुसार उनको दफनाया नहीं गया, बल्कि जलाया गया।
जीविताट्टीलुट

जीविताट्टीलुट (मलयालम: സഹപാഠികൾ) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1969 में पहली बार मलयालम भाषा में प्रकाशित हुआ।
संताम

संताम, भारत की एक प्रमुख जनजाति हैं।
चर्च स्ट्रीट, मॉनमाउथ

विशेषताएँ

वर्तमान में मार्ग पर मौजूद इमारतें शुरूआती उन्नीसवी शताब्दी जितनी पुराणी है जो तीन मंज़िला है व इनके दोनों ओर झुकी हुई छतें है। २४ चर्च स्ट्रीट की शुरुआत जी. वि. मैडोक्स ने १८४० में डिज़ाइन की थी। एक ईमारत जो वाईट स्वान कोर्ट के लिए रास्ता मुहैया कराती है, उसी वक्त बनी थी जब प्रिओरी स्ट्रीट का निर्माण हुआ था और शायद इसे भी मैडोक्स ने ही डिज़ाइन किया था।
सवॉय थिएटर एक दूसरे दर्ज़े की ईमारत है जिसे १९२८ में परंपरागत तरीके से पुनः सजाया गया था और यह वेल्स में मौजूद सबसे पुराना चालू थिएटर है। जिस ईमारत में यह थिएटर मौजूद है उसका निर्माण पूर्व बेल इन की नीव पर किया गया था और इसे १८३२ में पहली बार मनोरंजन का लाइसेंस प्रदान किया गया था। यह मॉनमाउथ का पहला सिनेमा बन गया जिसे "लिविंग पिक्चर पैलेस एंड रिन्करिज़" कहा जाता था पर बाद में इसे अल्बानी वार्ड थिएटर समूह ने पुनः निर्मित किया। १९६० में यह एक सिनेमा के रूप में बंद हो गया और १९८३ में बिंगो हॉल के रूप में खुला और इसके बाद कुछ समय के लिए ऐतिहासिक मैजिक लैंटर्न स्लाइडों को दिखाने के लिए खुला। यह १९९० से लगातार एक सिनेमा के रूप में कार्यरत रहा है और अब एक चैरिटेबल ट्रस्ट द्वारा संचालित है।
मुकेश ऋषि

व्यक्तिगत जीवन

मुकेश ऋषि का परिवार जम्मू में स्टोन क्रशिंग के व्यवसाय से जुड़ा था। ये गुज्जर अथवा गुर्जर समुदाय से ताल्लुक रखते है.चंडीगढ़ में स्नातक करने के बाद मुकेश मुंबई चले गए, जहां उन्होंने २ वर्ष काम किया। वहाँ से वह फिजी गए, और फिजी में ही उन्होंने शादी कर ली। फिजी में कुछ साल काम करने के बाद वह न्यू ज़ीलैण्ड चले गए, और वहां एक दुकान के मैनेजर बन गए। 
न्यू ज़ीलैण्ड में ही उन्होंने अपने मॉडलिंग करियर की शुरुआत की, परन्तु दुकान के कामों के कारण वह उस समय मॉडलिंग को अधिक समय नहीं दे पाते थे। न्यू ज़ीलैण्ड में सात साल रहने के बाद वह मुंबई आ गए, और वहाँ उन्होंने रोशन तनेजा एक्टिंग स्कूल में दाखिला लिया।
नैरेटिविटी

 फिल्म सिद्धांत में नैरेटिविटी उन प्रक्रियाओं को दर्शाता है जिसके द्वारा एक फिल्मकार कहानी प्रस्तुत करता है और दर्शक उसकी  व्याख्या करता है। शब्द को नैरेटिव से अलग किया जाना चाहिए, जो कि कहानी को ही दर्शाता है।
 फिल्म सिद्धांत में नैरेटिविटी विवाद का एक सामान्य विषय है। कई लोग मानते हैं कि एक फिल्म के नैरेटिव की व्याख्या व्यक्तिपरक होती है। दूसरे शब्दों में, अलग-अलग दर्शक अपनी व्यक्तिगत विशेषताओं और अनुभवों पर निर्भर होने के विकल्प के साथ, दृश्य चित्रों के एक ही क्रम में अलग-अलग अर्थ मान सकते हैं। फिल्म के सिद्धांतकारों द्वारा पता लगाए गए अन्य महत्वपूर्ण पहलु वो कारक हैं जो अन्य कला के रूपों में नैरेटिविटी से फिल्म में नैरेटिविटी को अलग करता है।
रामोपाख्यान

महाभारत के वन पर्व में रामोपाख्यान नाम से राम की कथा आयी है।

कथा

जब दुष्ट रावण के अत्याचारों से धरा काँपने लगी तो ऋषि और सिद्धगण ब्रह्माजी के पास पहुँचे। अग्निदेव ने ब्रह्माजी से कहा कि आपके वरदान से ही रावण अवध्य हुआ है और अब सम्पूर्ण जगत को त्रास दे रहा है। अतः अब आप ही इस दुष्ट से हमारी रक्षा कीजिए। तब ब्रह्माजी ने उन्हें सांत्वना प्रदान करते हुए कहा कि उनके अनुरोध पर विष्णु भगवान श्रीराम रूप में भूतल पर अवतार लेंगे और वे ही रावण का संहार करेंगे। 
उसके बाद ब्रह्मा जी ने देवराज इन्द्र को समस्त देवताओं के संग मिलकर पृथ्वी पर जन्म लेने का आदेश देते हुए कहा कि तुम सब वानरों और रीछों की स्त्रियों से ऐसे वीर पुत्रों को उत्पन्न करो, जो इच्छाधारी और शक्तिशाली हों तथा भगवान श्रीराम की सहायता कर सकें। तब सभी देवता, गंधर्व और नाग अपने-अपने अंश से पृथ्वी पर जन्म लेने के संबंध में विचार-विमर्श करने लगे। उसी समय सभी देवताओं के सामने ही ब्रह्माजी ने दुन्दुभी नाम की एक गंधर्व स्त्री को बुलाया और उसे देवताओं का कार्य सिद्ध करने के लिए पृथ्वी पर जाने की आज्ञा दी।
येव्गेनी निकोलायेविच प्रिलेपिन

ज़ख़ार प्रीलेपिन का जन्म १९७५ में हुआ। उन्होंने लबाचेव्सकी नीझेगरोदस्की राजकीय विश्वविद्यालय के भाषा संकाय से एम.ए. किया है। ज़ख़ार ने अपना जीवन एक आम मज़दूर के रूप में शुरू किया। फिर वे चौकीदार से लेकर पल्लेदार तक रहे। ज़ख़ार प्रीलेपिन ने चेचेनिया के युद्ध में भी भाग लिया। अब वे पत्रकार हैं। ज़ख़ार प्रीलेपन लंबे समय तक येव्गेनी लवलीन्स्की के नाम से इंटरनेट पत्रिकाओं में लेख लिखते रहे। परंतु सन २००४ में उन्होंने रूस की केंद्रीय और क्षेत्रीय साहित्यिक पत्रिकाओं में भी लिखना शुरू कर दिया। वे रूस के अनेक युवा लेखक सम्मेलनों में भाग ले चुके हैं।

ज़ख़ार प्रीलेपिन की पहली किताब 'परालोगिया' (विकृति) चेचेन-युद्ध के बारे में लिखा गया एक उपन्यास है। अपनी इस पहली ही पुस्तक से ज़ख़ार दुनिया भर में प्रसिद्ध हो गए। यह पुस्तक राष्ट्रीय स्तर पर बेस्टसेलर पुरस्कार के लिए अंत तक संघर्ष करती रही। उनकी दूसरी पुस्तक 'सानक्या' की तुलना आलोचक मक्सीम गोर्की के उपन्यास 'माँ' से करते हैं। इस पुस्तक का भी रूसी आलोचकों ने हार्दिक स्वागत किया और यह भी नेशनल बेस्टसेलर पुरस्कार की शॉर्ट-लिस्ट में रही।

ज़ख़ार प्रीलेपिन की तीसरी पुस्तक है - 'ग्रेख' (पाप)। यह उनकी उन कहानियों का संग्रह है जो समय-समय पर पत्रिकाओं में प्रकाशित होती रहीं। लेकिन एक साथ इन कहानियों के सामने आते ही उनका नया अर्थ निकाला जाने लगा और इन नए संदर्भों में पाठकों ने उन्हें गहरी दिलचस्पी के साथ पुनः पढ़ा। ज़ख़ार प्रीलेपिन २००६ में रूसी बुकर पुरस्कार और २००७ में 'यस्नाया पल्याना' पुरस्कार के अंतिम दावेदारों में शामिल रहे।
आईसीसी विश्व क्रिकेट लीग डिवीजन आठ 2010

ग्रुप चरण

आईसीसी विकास समिति जून 2010 10 पर समूहों की पुष्टि की।
अनुकृति गोसाई

जीवन

अनुकृति गोसाई का जन्म उत्तराखंड राज्य के गढ़वाल प्रान्त में हुआ था। अनुकृति के पिता का नाम उत्तम गोसाई है और माता का नाम नर्वदा गोसाई हैं, जो कि एक शिक्षिका हैं। अनुकृति तीन भाई बहनों में सबसे बड़ी बहन हैं। अनुकृति की प्रारंभिक शिक्षा आर्मी पब्लिक स्कूल (कक्षा १२ तक) लैंसडौन में हुई हैं और बाद में बी.टेक देहरादून इंस्टिट्यूट ऑफ़ टेक्नोलॉजी से किया। अपनी शिक्षा पूरी करके वह मुंबई चली गई।

फिल्मी जीवन

अनुकृति का मॉडलिंग कैरियर २०१३ में शुरू हुआ जहां पर "मिस इंडिया डेल्ही २०१३" का खिताब जीता और बाद मैं इसी प्रतियोगिता मैं चौथे स्थान पर रही। इसके अगले वर्ष वह "मिस इंडिया एशिया पैसिफिक-२०१४" प्रतियोगिता जीती और बाद मैं दक्षिण कोरिया मैं वह टॉप पांच में रही। आज मानी जानी मॉडल के साथ टीवी एंकर भी हैं।
संजीव कविरत्न

रासनायके मुडियांसेलगे संजीव बण्डारा कविरत्न (२० सितम्बर १९६९ – १६ मार्च २०१४) एक श्रीलंकाई राजनीतिज्ञ थे। वो केन्द्रीय प्रांतीय परिषद और संसद सदस्य थे।
संजीव कविरत्न सांस्कृतिक मामलों के भूतपूर्व मंत्री स्वर्गीय पी॰बी॰ कविरत्न के पुत्र थे। वो पूर्व कृषि मंत्री जे॰पी॰ विजेरत्न बाण्ड के दामाद थे। उन्होंने अपनी शिक्षा आनन्द कॉलेज, कोलम्बो से प्राप्त की। वो केन्द्रीय प्रांतीय परिषद के १९९३ के चुनाव के साथ राजनीति में आये। उन्होंने २००१ के आम चुनावों में सफलता प्राप्त की और मताले जिले के प्रतिनिधि के रूप में संसद में पहुँचे।
मोस्कवा नदी

मोस्कवा नदी रूस की राजधानी मास्को में स्थित है। इसकी कुल लंबाई 473 किलोमीटर है। मोस्कवा का उद्गम स्मोलेन्स्क-मास्को की ऊँची भूमि की ढलान से हुआ है। वह कोलोम्ना में ओका नदी से मिलती ह।

नदी की लम्बाई (किलोमीटर मे)

ब्रह्मपुत्र नदी की लम्बाई लगभग 473 किलोमीटर है।
आसनसोल अरुणोदय उच्च विद्यालय (HS)

उल्लेख

आसनसोल अरुणोदय उच्च विद्यालय (HS) दोमोहानी रेलवे कोलोनी में, पुराना स्टेशन- मिस्त्री पाड़ा, (आसनसोल, पश्चिम बंगाल, भारत) के बगल में अवस्थित सह शिक्षा गामी विद्यालय है। सन १९५८ ई० में इसी अंचल के दो शिक्षा अनुरागियों स्व० अनादि नाथ मुखर्जी एवं स्व० बृहस्पति सिंह के द्वारा इस विद्यालय कि प्रतिष्ठा हुई। इस विद्यालय में शिक्षा का माध्यम हिन्दी और बंगला है।
आसनसोल अरुणोदय उच्च बिद्यालय को कला और बाणिज्य की 10+2 की मान्यता 2013 में हासिल हुई और 10+2 की पहली बैच 2015 में सफलतापूर्वक पूरी हुई।
किटा पर्वत

नाम की उत्पत्ति

किटा पर्वत, ऐनो पर्वत और नोतोरी पर्वत, अकीशी पर्वतमाला के मुख्य चोटियाँ हैं। ये तीन पहाड़ एक साथ मिलकर "शिरीन-सानजन" (白根三山) कहलाते है, जिसका अर्थ "तीन श्वेत चोटियाँ" होता हैं। किटा पर्वत नाम का शाब्दिक अर्थ "उत्तरी शिखर" हैं, क्योकि तीन पहाड़ों में यह उत्तरी भाग में स्थित हैं।

भूगोल

पहाड़ के पूर्वी हिस्से में किता-डेक बटटेस (北岳バットレス) एक 600 मीटर (1,969 फुट) लंबा चट्टान हैं। नाकाशीरे पर्वत (中白峰山) और कुसासुबेरी (草すべり) से होते हुए मीरमिताटा (右俣) और इसकें साथ-साथ शिरीनेओ (白根御池) तालाब की उत्तरी दिशा में अल्पाइन पेड़ों के कतार दिखाई देते हैं। चोटी के निकट स्थित मैदान में पौधों के बड़े समूह देखा जा सकता हैं। इस पर्वत  में पेड़ों की कलाईन्हेंमम होंडोज़ेन्स (キタダケソウ) प्रजाति पाई जाती है।

आरोहण

किटा पर्वत के आसपास का पर्वत क्षेत्र जापान में सबसे लोकप्रिय हैं, इसका लोकप्रियता में यारी पर्वत और होटाका पर्वत क्षेत्र के बाद दूसरा स्थान हैं। चढ़ाई के लिए पूर्व के ओर से हिरागारा (広河原)  और पश्चिम में रयोमाता (両俣) बिंदु है; हालांकि, अधिकांश लोग हिरोगावा से चढ़ना पसंद करते हैं, क्योंकि यहाँ सुविधाएं बेहतर हैं। शीर्ष के निकट दो पर्वत झोंपड़ी हैं जो 150 लोगों के लिए आवास प्रदान करती हैं, और आसपास कैम्प के लिये मैदान की सुविधा भी उपलब्ध हैं। 
किटा पर्वत के शिखर तक के लिये तीन मुख्य मार्ग हैं। पहला हिरोगावारा से शुरू होता हैं, और ओकनबाजावा नदी (大樺沢) के माध्यम से होते हुए, ऊपर दाईकेकेकी घाटी (雪渓)कि ओर जाता हैं।
दुसरा मार्ग नदी घाटी को पहले ही छोड़ शिरिएओइक-कुसबुबेरी जंगल कि ओर निकल जाता हैं। तीसरे रास्ता रोयोमता से शुरू नकाशीरनेज़ावा (中白根沢) से होते हुए पहाड़ की चोटी तक जाता हैं।
बहराइच जिला

विवरण

बहराइच का एसटीडी कोडः ०५२५२ है। बहराइच जिले के अंतर्गत दो लोकसभा सीटें आती हैं। ये लोकसभा सीट बहराइच और कैसरगंज हैं।